“ภูเก็ต” เตรียมคลายล็อก เปิดพื้นที่รอยต่อระหว่างตำบล เว้นพื้นที่เสี่ยงติด “โควิด” 5 จุด!
"ภูเก็ต" เตรียมคลายล็อกดาวน์ เปิดพื้นที่รอยต่อระหว่างตำบล เว้นพื้นที่เสี่ยงติด "โควิด" 5 จุด คาดมีผล 1 พ.ค.นี้! 
"ภูเก็ต" เตรียมคลายล็อกดาวน์ เปิดพื้นที่รอยต่อระหว่างตำบล เว้นพื้นที่เสี่ยงติด "โควิด" 5 จุด คาดมีผล 1 พ.ค.นี้!
29 เม.ย. 2563

ผู้สื่อข่าวรายงานว่า ที่ประชุมคณะกรรมการโรคติดต่อจังหวัดภูเก็ตครั้งที่ 23/2563 วานนี้ (28 เม.ย.63)​ ซึ่งมีนาย พัคพงศ์ ทวิพัฒน์ ผู้ว่าราชการจังหวัด เป็นประธานการประชุม ร่วมกับคณะกรรมการได้มีมติพิจารณาเปิดพื้นที่รอยต่อระหว่างตำบลทุกตำบล ยกเว้น พื้นที่ที่ยังมีความเสี่ยงต่อการระบาดของโรคหรือพบผู้ติดเชื้อโควิด -19 รวม 5 จุด ดังนี้
1.ถนนบางลา ตำบลป่าตอง อำเภอกะทู้
2. หมู่ที่ 2 ,3และ 5 บ้านบางเทา ตำบลเชิงทะเล อำเภอถลาง จังหวัดภูเก็ต
3. เส้นทางเข้าออกชุมชนประชาสามัคคี หมู่ 2 ตำบลเกาะแก้วอำเภอเมืองภูเก็ต
โดยทั้ง 3 จุด กำหนดมาตรการปิดพื้นที่ มีการคัดกรองการเข้าออก มีการคัดกรองเชิงรุก และมาตรการงดการออกจากเคหะสถานโดยไม่จำเป็นอย่างเคร่งครัด
ส่วนจุดที่ 4 และ 5 ประกอบด้วย หมู่ที่ 2 ซอยบางชีเหล้า ตำบลรัษฎา อำเภอเมืองจังหวัดภูเก็ต และ หมู่บ้านเจ้าฟ้าการ์เด้น ตำบลวิชิต อำเภอเมือง จังหวัดภูเก็ต
ทั้งนี้ จังหวัดจะดำเนินการจัดทำประกาศ /คำสั่ง เพื่อมีผลในการบังคับใช้ต่อไป ซึ่งยังไม่ระบุวันชัดเจน แต่คาดว่าจะมีผลบังคับใช้ในวันที่ 1 พ.ค.2563 นี้
อย่างไรก็ตาม จังหวัดยังกำหนดมาตรการงดออกนอกเคหะสถานโดยไม่จำเป็น อย่างเคร่งครัดและมีการคัดกรองเชิงรุก และขอให้ประชาชนปฏิบัติตามแนวทางสาธารณสุขอย่างเคร่งครัดคือ ใส่สวมใส่หน้ากากอนามัย ล้างมือบ่อยๆ และการรักษาระยะห่างทางสังคม